पीएम सीएम के इशारे पर सांसद डाल रहे रिफाइनरी में रोडा
पूर्व मुख्यमंत्री अशोक गहलोत ने पत्रकारों से वार्ता के दौरान कहा कि हमें शक है कि पीएम सीएम के इशारे पर जालोर-सिरोही सांसद देवजी पटेल पचपदरा में रिफाइनरी लगाने में रोड़ा डाल रहे है, ताकि यह काम विवादों में बताकर ठंडे बस्ते में डाला जा सके।
गहलोत ने कहा कि मुख्यमंत्री वसुंधरा राजे सिंधिया ने रिफाइनरी कार्य में दो वर्ष तक देरी कर अपराध किया है। यदि रिफाइनरी दो वर्ष पहले लगती तो अब तक हजारों युवाओं को रोजगार नसीब हो गया होता। रिफाइनरी को लेकर सारे हथकंडे जानबूझकर किए जा रहे है, जबकि यूपीए के कार्यकाल में समस्त औपचारिकताएं पूरी कर एमओयू पर हस्ताक्षर हुए थे। केबिनेट के फैसले के बावजूद इस काम को रोककर औद्योगिक घरानों को लाभ पहुंचाया जा रहा है। उन्होंने क्षेत्रीय सांसद पटेल को रिफाइनरी में अनावश्यक रोड़े नहीं डालने की नसीहत दी। उन्होंने कहा कि रिफाइनरी पचपदरा में लगाना हमारा अधिकार है और किसी भी हालत में रिफाइनरी पचपदरा में ही लगेगी। गहलोत ने अंतर्राष्ट्रीय बाजार में क्रूड की दरें घटने के बावजूद डीजल पेट्रोल की दरें नहीं घटने के लिए प्रधानमंत्री मोदी को जिम्मेदार ठहराया।
पीएम, सीएम के साथ सांसद भी रहे निशाने पर
कार्यक्रमके दौरान पूर्व मुख्यमंत्री अशोक गहलोत, बाड़मेर के पूर्व सांसद हरीश चौधरी, सांचौर के विधायक सुखराम विश्नोई, पूर्व उप मुख्य सचेतक रतन देवासी पूर्व विधायक डॉ. समरजीतसिंह ने रिफाइनरी में रोड़ा डालने, नर्मदा परियोजना की धीमी गति यात्री गाडिय़ों में विस्तार नहीं होने के लिए प्रधानमंत्री नरेंद्र मोदी, मुख्यमंत्री वसुंधरा राजे सिंधिया के साथ-साथ जालोर-सिरोही सांसद देवजी पटेल पर भी कटाक्ष किए।
भीनमाल. प्रेस वार्ता को संबोधित करते पूर्व सीएम अशोक गहलोत।
bho_Deva hin_Deva hin_Deva bho_Deva awa_Deva awa_Deva